KOOL ปัดข่าวโดนกรมศุลเก็บภาษี ยืนยันไม่ได้ลักลอบนำเข้ามอเตอร์
KOOL ปัดข่าวโดนกรมศุลเก็บภาษี15ลบ. ฐานลักลอบนำเข้ามอเตอร์พัดลม
24 เม.ย. 2560

ผู้สื่อข่าวรายงานว่า จากกรณีที่มีกระแสข่าวลือในออนไลน์ และโซเชียลเน็ทเวิร์คในช่วงปลายสัปดาห์ที่ผ่านมา ว่า กรมศุลกากรเรียกเก็บภาษีย้อนหลังจากบริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL มูลค่า 15 ล้านบาทหลังหลีกเลี่ยงภาษีนำเข้ามอเตอร์พัดลมจากประเทศจีน
ทั้งนี้บริษัทชี้แจงว่า ข่าวที่ปรากฎข้างต้นนั้น ไม่เป็นความจริงแต่อย่างใด เนื่องจากไม่มีกรณีการเรียกเก็บภาษีย้อนหลังจากการเลี่ยงภาษีนำเข้ามอเตอร์ตามรายละเอียดที่เป็นข่าว บริษัทตั้งเจตนารมณ์ที่จะมุ่นมั่นในการดำเนินธุรกิจภายใต้การกำกับดูแลกิจการที่ดี และไม่มีการสนับสนุนส่งเสริมหรือดำเนินการอย่างหนึ่งอย่างใดเพื่อให้เกิดการเปลี่ยนแปลงต่อมูลค่าหลักทรัพย์ของบริษัทฯ